Alain Poher

Alain Poher (* 17. apríl 1909, Ablon-sur-Seine, Francúzsko – † 9. december 1996, Paríž) bol francúzsky politik, dvakrát dočasný prezident Francúzska a predseda Senátu v rokoch 1968 až 1992. V rokoch 1966 až 1969 bol predsedom Európskeho parlamentu.

 Životopis 
Podľa francúzskej ústavy z roku 1958 predseda senátu preberá prezidentské právomoci i povinnosti v prípade prezidentovej 
rezignácie alebo smrti a stáva sa dočasnou hlavou štátu do usporiadanie volieb a uvedenia nového prezidenta do úradu.

Poher sa prvý raz stal dočasným prezidentom 29. apríla 1969, po rezignácii Charlesa de Gaulla. V nasledujúcich prezidentských voľbách kandidoval. Čiastočne z dôvodu absencie dlhodobej straníckej príslušnosti ho v druhom kole porazil Georges Pompidou a on sa znovu ujal výlučne senátneho predsedníctva po Pompidouovej prísahe 20. júna 1969. Pompidou však zomrel vo funkcii 2. apríla 1974, necelých šesť rokov po voľbách (do roku 2000 prezidentský mandát sedem rokov) a Poher sa opäť stal dočasným prezidentom až do prísahy víťaza nasledujúcich volieb, Valéry Giscarda d’Estainga 27. mája 1974.

 Literatúra 
 David Ouvrard, Alain Poher : l’autre force tranquille, L’Harmattan, 2011

 Externé odkazy 
 Portrét v La galerie des Présidents
 Biografia

 Zdroj 

Kategória:Prezidenti Francúzska
Kategória:Predsedovia Európskeho parlamentu
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky